Већ првог дана Церске битке, српска Врховна команда је је стекла велику предност на северном делу фронта, где су се разбијене аустроугарске снаге повлачиле ка Шапцу. Аустроугари су имали прилику да на супротном крају фронта задају јак удар код Крупња, што нису успели да остваре. Путник је након добијања података са положаја Друге и Треће армије, одбацио могућност напада са севера, и исправио своју одлуку пребацивши Прву армију на линију фронта. Већи део Прве армије је пребачен са намером да затвори правац који преко Пецке води ка Ваљеву, а део је пребачен на положаје код Уба.